

ที่ มท ๐๘21.4/ว


ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยกรมส่งเสริมการปกครองท้องถิ่นได้รับแจ้งจากกรมอนามัยว่า ได้ร่วมกับสมาคมเวชศาสตร์  
วิถีชีวิตไทย สมาคมเวชศาสตร์ป้องกันแห่งประเทศไทย ศูนย์จัดการความรู้และพัฒนาวิชาการเวชศาสตร์วิถีชีวิต (KALM) มูลนิธิศาสตราจารย์นายแพทย์สมบูรณ์ วัชโรทัย และสำนักงานกองทุนสนับสนุนการสร้างเสริมสุขภาพ (สสส.) กำหนดจัดประชุมวิชาการระดับชาติด้านการดูแลสุขภาพด้วยเวชศาสตร์วิถีชีวิตและการดูแลสุขภาพ  
แบบองค์รวม ครั้งที่ ๒ พ.ศ. ๒๕๖๘ ระหว่างวันที่ ๔ -๖ มีนาคม ๒๕๖๘ ณ โรงแรมแกรนด์ ริชมอนด์ สไตลิช คอนเวนชั่น จังหวัดนนทบุรี โดยมีวัตถุประสงค์เพื่อพัฒนาศักยภาพผู้ให้บริการด้านเวชศาสตร์วิถีชีวิต  
ให้มีความรู้ ความเข้าใจและทักษะในด้านการจัดการบริการด้านเวชศาสตร์วิถีชีวิต ในการนี้ จึงขอความอนุเคราะห์ประชาสัมพันธ์และเชิญบุคลากรหน่วยงาน เข้าร่วมประชุมวิชาการตามวัน เวลา และสถานที่ดังกล่าว

กรมส่งเสริมการปกครองท้องถิ่น ขอความร่วมมือจังหวัดประชาสัมพันธ์และเชิญชวนบุคลากรขององค์กรปกครองส่วนท้องถิ่นที่สนใจ เข้าร่วมประชุมวิชาการระดับชาติด้านการดูแลสุขภาพด้วยเวชศาสตร์  
วิถีชีวิตและการดูแลสุขภาพแบบองค์รวม ครั้งที่ ๒ พ.ศ. ๒๕๖๘ ตามวัน เวลา และสถานที่ดังกล่าว โดยสามารถ  
เบิกค่าลงทะเบียน ค่าที่พัก ค่าใช้จ่ายในการเดินทาง จากต้นสังกัด ทั้งนี้ สามารถดาวน์โหลดรายละเอียด  
ได้ที่เว็บไซต์ <https://shorturl.asia/hk92S> หรือ QR code ท้ายหนังสือฉบับนี้

กรมส่งเสริมการปกครองท้องถิ่น

กุมภาพันธ์ 2568



กองสาธารณสุขและสิ่งแวดล้อมท้องถิ่น

กลุ่มงานส่งเสริมสุขภาพ

โทร. 02 241 7225

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวภัชร์จิรัสม์ ธัชเมฆรัตน์

ผอ.กง.สส ............................

จนท. ……………………………...

นางสาวสุพรรณนิภา เยื่อใย โทร 087 989 9866